wannaphong/clean_thaiwikipedia huggingface dataset:
# การพิชิตอียิปต์ของจักรวรรดิซาเซเนียน
การพิชิตอียิปต์ของจักรวรรดิซาเซเนียน เกิดขึ้นระหว่างปี ค.ศ. 618 จนถึง ค.ศ. 621 เมื่อกองทัพเปอร์เซียของจักรวรรดิซาเซเนียนได้เอาชนะกองกำลังจากจักรวรรดิไบแซนไทน์ในอียิปต์และยึดครองมณฑลได้ การล่มสลายของเมืองอะเล็กซานเดรีย ซึ่งเมืองหลวงของมณฑลอียิปต์แห่งโรมัน ถือเป็นจุดแรกและสำคัญที่สุดในการดำเนินการทางทหารของจักรวรรดิซาเซเนียนเพื่อพิชิตมณฑลอันร่ำรวยแห่งนี้ ซึ่งในที่สุดก็ตกอยู่ภายใต้การปกครองของเปอร์เซียอย่างสมบูรณ์ภายในเวลาเพียงไม่กี่ปี ข้อมูลของเหตุการณ์ดังกล่าวได้มาจาก เอ. เจ. บัตเลอร์A. J. Butler, The Arab Conquest of Egypt, (1902). Reprinted (1978) by Oxford University Press, 

 เบื้องหลังการพิชิต 
กษัตริย์ชาห์แห่งเปอร์เซีย กษัตริย์โคสโรว์ที่ 2 ทรงได้ฉวยโอกาสจากความวุ่นวายภายในของจักรวรรดิไบแซนไทน์หลังจากการโค่นล้มจักรพรรดิเมาริกิอุสโดยจักรพรรดิโพกัส เพื่อโจมตีมณฑลแห่งโรมันทางตะวันออก เมื่อถึงปี ค.ศ. 615 เปอร์เซียได้ขับไล่ชาวโรมันออกจากดินแดนเมโสโปเตเมียตอนเหนือ ซีเรีย และปาเลสไตน์ ด้วยความมุ่งมั่นที่จะกำจัดการปกครองของโรมันในบริเวณเอเชีย กษัตริย์โคสโรว์จึงทรงหันไปสนพระราชหฤทัยมณฑลอียิปต์ ซึ่งเป็นยุ้งฉางของจักรวรรดิโรมันตะวันออกFrye (1993), p. 169

 การล่มสลายของอียิปต์ 
การรุกรานอียิปต์ของเปอร์เซียเริ่มขึ้นในปี ค.ศ. 617 หรือ ค.ศ. 618 แต่ไม่ค่อยทราบเกี่ยวกับรายละเอียดของการดำเนินการทางทหารครั้งดังกล่าว เนื่องจากมณฑลแห่งนี้แทบจะถูกตัดขาดจากดินแดนจักรวรรดิโรมันที่เหลืออยู่Dodgeon et al. (2002), p. 196 กองทัพเปอร์เซียมุ่งหน้าไปยังเมืองอะเล็กซานเดรีย ซึ่งนิเกตัส ซึ่งเป็นลูกพี่ลูกน้องของจักรพรรดิเฮราคลิอุส และเป็นผู้ว่าการมณฑลไม่สามารถต้านทานได้อย่างมีประสิทธิภาพ นิเกตัสและพระสังฆราชของศาสนาคริสต์คาลเซโดเนียนพระนามว่า จอห์นที่ 5 ได้หนีออกจากเมืองไปยังไซปรัส ตามบันทึกของคูซีสตาน เมืองอะเล็กซานเดรียได้ถูกยึดโดยชาวเปอร์เซียในเดือนมิถุนายน ค.ศ. 619Dodgeon et al. (2002), pp. 196, 235Howard-Johnston (2006), pp. 10, 90 ชาวเปอร์เซียยังได้ยึดศูนย์กลางพระสงฆ์ที่เอนาตอน ซึ่งอยู่ห่างจากเมืองอะเล็กซานเดรียไปทางตะวันตก 9 ไมล์ตามถนนเลียบชายฝั่ง

หลังจากการล่มสลายของเมืองอะเล็กซานเดรีย ชาวเปอร์เซียค่อยๆ ขยายการปกครองไปทางใต้ตามแม่น้ำไนล์ ซึ่งปราฏการต่อต้านประปรายจำเป็นต้องมีการกวาดล้าง แต่เมื่อถึงปี ค.ศ. 621 มณฑลอียิปต์ก็ตกอยู่ในการปกครองของเปอร์เซียอย่างสงบHoward-Johnston (2006), p. 99

 ผลที่ตามมาจากการพิชิต 
อียิปต์จะยังคงอยู่ในการปกครองของเปอร์เซียเป็นเวลา 10 ปี ซึ่งปกครองโดยนายพลชาห์ร์บาราซจากเมืองอะเล็กซานเดรีย ขณะที่จักรพรรดิแห่งโรมันพระนามว่า เฮราคลิอุส ทรงเป็นผู้พลิกกระแสและทรงเอาชนะกษัตริย์โคสโรว์ได้ นายพลชาห์รบาราซได้รับคำสั่งให้อพยพออกจากมณฑล แต่ถูกปฏิเสธ ในท้ายที่สุด จักรพรรดิเฮราคลิอุสทรงพยายามทั้งกอบกู้อียิปต์และหว่านความแตกแยกในหมู่ชาวเปอร์เซีย ซึ่งเสนอที่จะช่วยนายพลชาห์รบาราซยึดบัลลังก์จักรวรรดิเปอร์เซียด้วยตัวพระองค์เอง ซึ่งมีการบรรลุข้อตกลง และในฤดูร้อนปี ค.ศ. 629 กองทหารเปอร์เซียเริ่มออกจากอียิปต์
# พีระมิดโค้งงอ
พีระมิดโค้งงอเป็นพีระมิดอียิปต์โบราณ ซึ่งตั้งอยู่ที่สุสานหลวงของดาห์ชูร์ ห่างจากกรุงไคโรไปทางใต้ประมาณ 40 กิโลเมตร (25 ไมล์) ที่สร้างขึ้นในช่วงสมัยราชอาณาจักรเก่าในรัชสมัยฟาโรห์สเนเฟอร์อู (ประมาณ 2600 ปีก่อนคริสตกาล) พีระมิดแห่งนี้เป็นพีระมิดแห่งที่สองที่สร้างโดยฟาโรห์สเนเฟอร์อู ซึ่งเป็นตัวอย่างพีระมิดที่ไม่เคยปรากฏรูปแบบมาก่อนของการพัฒนาพีระมิดในช่วงแรกในอียิปต์

ความสูงของพีระมิดโค้งงอทำมุมกับพื้นทะเลทรายที่มุมเอียง 54 องศา แต่ส่วนบนสุด (สูงกว่า 47 เมตร [154 ฟุต]) สร้างขึ้นด้วยมุมตื้นกว่า 43 องศา ทำให้พีระมิดมีลักษณะ 'งอ' อย่างเห็นได้ชัดVerner, Miroslav, The Pyramids - Their Archaeology and History, Atlantic Books, 2001, ISBN
# พีระมิดแดง
พีระมิดแดง หรือที่เรียกว่า พีระมิดเหนือ เป็นพีระมิดที่ใหญ่ที่สุดที่ตั้งอยู่ในสุสานหลวงดาห์ชูร์ในกรุงไคโร ประเทศอียิปต์ ได้รับการตั้งชื่อตามสีแดงสนิมของหินปูนสีแดง นอกจากนี้ยังเป็นพีระมิดอียิปต์ที่ใหญ่เป็นอันดับสามรองจากพีระมิดแห่งคูฟูและพีระมิดแห่งคาฟเรที่กิซา ซึ่งเชื่อกันว่าเป็นความพยายามครั้งแรกที่ประสบความสำเร็จของอียิปต์ในการสร้างพีระมิดด้านเรียบที่ "แท้จริง" คนท้องถิ่นเรียกพีระมิดแดงว่า อัล-ฮะรัม อัล-วัตวาอัต ซึ่งหมายถึง พีระมิดค้างคาว

พีระมิดแดงไม่ได้เป็นสีแดงเสมอไป พีระมิดแห่งนี้เคยถูกหุ้มด้วยหินปูนทูราสีขาว แต่ปัจจุบันมีหินเหล่านั้นหลงเหลือเพียงไม่กี่ก้อนเท่านั้นที่ยังคงอยู่ที่ฐานของพีระมิดตรงมุม ในช่วงยุคกลาง หินปูนทูราสีขาวส่วนใหญ่ถูกนำไปสร้างอาคารในกรุงไคโร ซึ่งเผยให้เห็นหินปูนสีแดงที่อยู่ข้างใต้
# การวิ่งคบเพลิงโอลิมปิกฤดูร้อน 2024
การวิ่งคบเพลิงโอลิมปิกฤดูร้อน 2024  จะเริ่มตั้งแต่วันที่ 16 เมษายน ค.ศ. 2024 ถึง 26 กรกฎาคม ค.ศ. 2024 หลังจากจุดไฟในโอลิมเปีย ประเทศกรีซแล้ว คบเพลิงก็จะเดินทางไปยังเอเธนส์ ในวันที่ 8 พฤษภาคม หลังจากนั้น จะล่องเรือไปยังมาร์เซย์ ในวันที่ 9 พฤษภาคม ผ่านเบเล็มซึ่งเป็นเรือสำเภาสามเสา การวิ่งคบเพลิงในฝรั่งเศสจะสิ้นสุดลงที่สนามฌาร์แด็งดูว์ทรอกาเดโร ในช่วงสุดท้ายของพิธีเปิด

 เส้นทางในประเทศกรีซ 

 เส้นทางในประเทศฝรั่งเศส 
 Metropolitan leg (ส่วนที่ 1) 
ภูมิภาคเส้นทางแผนที่แคว้นพรอว็องซาลป์-โกตดาซูร์อ็อกซิทาเนียคอร์ซิกาอ็อกซิทาเนียแคว้นนูแวลากีแตน
# ประเทศจอร์เจียในโอลิมปิกฤดูร้อน 2024
ประเทศจอร์เจีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวติดต่อกันครั้งที่ 8 ของประเทศในโอลิมปิกฤดูร้อนในยุคหลังโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมมวยสากล 1  0  1ยิงปืน 0  1  1 รวม  1  1  2

 มวยสากล 

ผลการแข่งขันดังนี้

นักกีฬารายการรอบ 32 คนรอบ 16 คนรอบก่อนรองฯรอบรองฯชิงชนะเลิศคู่แข่งผลคู่แข่งผลคู่แข่งผลคู่แข่งผลคู่แข่งผลอันดับลาชา กูรูลีไลต์เวทชาย – – – – –
# พีระมิดฝัง
พีระมิดฝัง (เรียกอีกอย่างว่า พีระมิดแห่งเซเคมเขต) เป็นพีระมิดขั้นบันไดที่สร้างไม่แล้วเสร็จเมื่อประมาณ 2645 ปีก่อนคริสตกาลของฟาโรห์เซเคมเคต ดโจเซอร์ติ พระองค์เป็นฟาโรห์พระองค์ที่สองแห่งราชวงศ์ที่สามแห่งอียิปต์โบราณ ซึ่งเป็นราชวงศ์ที่ปกครองอียิปต์ประมาณ 2686 – 2613 ปีก่อนคริสตกาล และทรงอยู่ในช่วงเริ่มต้นของสมัยราชอาณาจักรอียิปต์เก่าShaw, Ian, Oxford History of Ancient Egypt, 2000 p. 86 นักประวัติศาสตร์หลายคนเชื่อว่า ราชวงศ์ที่สามมีบทบาทสำคัญในการเปลี่ยนแปลงจากสมัยราชวงศ์ตอนต้นแห่งอียิปต์ไปสู่ยุคแห่งพีระมิดLehner, Mark, "The Complete Pyramids – Solving the Ancient Mysteries", 1997 p. 84

พีระมิดฝังอาจจะเข้าชมพีระมิดได้ แต่ไม่อนุญาตให้บุคคลทั่วไปเข้าถึงฐานและโครงสร้างย่อยของพีระมิด

ฟาโรห์เซเคมเคต ดโจเซอร์ติยังทรงเป็นผู้สืบทอดพระราชบัลลังก์ของฟาโรห์ดโจเซอร์ที่รู้จักกันดี ซึ่งพระบรมศพถูกฝังอยู่ในพีระมิดขั้นบันไดที่มีชื่อเสียงของพระองค์ที่ซักกอเราะฮ์ เดิมพีระมิดฝังนั้นจำลองมาจากพีระมิดขั้นบันไดของฟาโรห์ดโจเซอร์ และตั้งอยู่ทางตะวันตกเฉียงใต้ห่างออกหลายร้อยเมตร นอกจากนี้ยังสามารถโต้แย้งได้ว่าเดิมทีพีระมิดแห่งเซเคมเคตได้รับการออกแบบให้เหนือกว่าพีระมิดขั้นบันไดแห่งดโจเซฮร์ แต่ไม่ได้สร้างพีระมิดให้สูงจากระดับพื้นดินมากนัก และด้วยเหตุดังกล่าว จึงได้ชื่อว่าพีระมิดฝัง พีระมิดที่ไม่แล้วเสร็จนั้นเป็นเพราะการครองราชย์สั้น ๆ ของฟาโรห์เซเคมเคตในฐานะผู้ปกครอง ซึ่งก็คือประมาณหกปีLehner, Mark, 1997 p. 94
# ทูรา
ทูรา (อาหรับอียิปต์: طرة  , ,) เป็นเหมืองหินปูนหลักในอียิปต์โบราณGrimal, Nicholas. A History of Ancient Egypt. p. 27. Librairie Arthéme Fayard, 1988 เป็นสถานที่ซึ่งชาวอียิปต์โบราณรู้จักกันในนาม โทรยู หรือ โรยู ซึ่งตั้งอยู่กึ่งกลางระหว่างกรุงไคโรและเมืองฮัลวานในปัจจุบันGrimal, Nicholas. A History of Ancient Egypt. p. 111. Librairie Arthéme Fayard, 1988 ชื่ออียิปต์โบราณของเมืองดังกล่าวถูกตีความผิดโดยสตราโบ ซึ่งเป็ฯนักภูมิศาสตร์ชาวกรีกโบราณ โดยคิดว่าเมืองนี้หมายถึงชาวโทรจันอาศัยอยู่ ดังนั้นเมืองในช่วงเฮลเลนิสติกจึงได้ชื่อว่าเมืองทรอยอาQuarries of Masara and Tura  Accessed July 28, 2006 สถานที่ดังกล่าวตั้งอยู่ที่เมืองฏอเราะฮ์ในเขตผู้ว่าการไคโรTalbert, Richard. Barrington Atlas of the Greek and Roman World. p. 74.
# วิกิพีเดียภาษาอาเซอร์ไบจานใต้
วิกิพีเดียภาษาอาเซอร์ไบจานใต้ (‎) เป็นวิกิพีเดียที่จัดทำขึ้นในภาษาอาเซอร์ไบจานที่เขียนด้วยอักษรอาหรับ เปิดตัวแยกเป็นโครงการในเดือนกรกฎาคม พ.ศ. 2558 โดยมีบทความครบ 10,000 บทความเมื่อวันที่ 18 กันยายน พ.ศ. 2559 และครบ 100,000 บทความในวันที่ 9 สิงหาคม พ.ศ. 2561 ปัจจุบันในวันที่  วิกิพีเดียภาษาอาเซอร์ไบจานใต้มีบทความจำนวน  บทความ
# ประเทศเซเนกัลในโอลิมปิกฤดูร้อน 2024
ประเทศเซเนกัล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 16 ติดต่อกันของประเทศในโอลิมปิกฤดูร้อน

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมกรีฑา 1  0  1 รวม  1  0  1

 กรีฑา 

ผลการแข่งขันดังนี้

รายการลู่และถนน
นักกีฬารายการฮีตรอบรองฯชิงชนะเลิศผลอันดับผลอันดับผลอันดับหลุยส์ ฟรองซัวส์ เมนดี้วิ่งข้ามรั้ว 110 เมตรชาย
# ประเทศมอลโดวาในโอลิมปิกฤดูร้อน 2024
ประเทศมอลโดวา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวติดต่อกันครั้งที่ 8 ของประเทศในโอลิมปิกฤดูร้อนในยุคหลังโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมยิงธนู 1  0  1 รวม  1  0  1

 ยิงธนู 

ผลการแข่งขันดังนี้ 

นักกีฬารายการรอบจัดอันดับรอบ 64 คนรอบ 32 คนรอบ 16 คนรอบก่อนรองฯรอบรองฯชิงชนะเลิศ / คะแนนSeedคู่แข่งคะแนนคู่แข่งคะแนนคู่แข่งคะแนนคู่แข่งคะแนนคู่แข่งคะแนนคู่แข่งคะแนนอันดับ บุคคลชาย   –    –    –    –    –    –
# อาบู ราวาช
อะบู เราะวัช (  ,  , คอปติกตอนปลาย: [ɑbˈroːwʃi], แปลว่า "เนื้อของความสุขทางราคะ"), อยู่ห่างออกไป 8 กิโลเมตร (5.0 ไมล์) ทางเหนือของกีซา เป็นที่ตั้งของพีระมิดที่อยู่ทางเหนือสุดของอียิปต์ หรือที่รู้จักกันในชื่อของพีระมิดที่สาบสูญ ซึ่งเป็นพีระมิดแห่งฟาโรห์เจดเอฟเรที่ถูกทำลายเกือบทั้งหมด ซึ่งพระองค์เป็นพระราชโอรสและทรงเป็นผู้สืบทอดพระราชบัลลังก์ของฟาโรห์คูฟู โดยเดิมทีเคยเชื่อว่าพีระมิดแห่งไม่เคยสร้างเสร็จ แต่ปัจจุบันมติทางโบราณคดีได้สรุปว่าไม่เพียงแต่สร้างเสร็จเท่านั้น แต่ยังสร้างให้มีขนาดเท่ากับพีระมิดแห่งเมนคาอูเร ซึ่งมีขนาดใหญ่เป็นอันดับสามของกลุ่มพีระมิดแห่งกีซา และเป็นที่ตั้งของพีระมิดเหนือสุดในอียิปต์ (ซึ่งรู้จักกันในนาม เล็พซีอุสหมายเลข 1) พีระมิดแห่งเจดเอฟเร (หรือที่รู้จักในพระนาม ราดเจดเอฟ) และมีแมสตาบาจำนวนประมาณ 50 หลัง (ซึ่งอยู่ห่างจากพีระมิดของฟาโรห์เจดเอฟเรไป 1.5 กิโลเมตร) รายงานการขุดค้นกลุ่มพีระมิดถูกตีพิมพ์ในปี ค.ศ. 2011
# มาเตโอ เมฮิอา
โฮเซ มาเตโอ เมฮิอา ปิเอดราอิตา (เกิด 21 มีนาคม 2003) เป็นนักฟุตบอลอาชีพชาวสเปนเชื้อสายโคลอมเบีย ปัจจุบันเล่นในตำแหน่งกองหน้าให้แก่Sevilla Atlético

 อาชีพ 
 ระดับสโมสร 
ในฐานะนักเตะเยาวชน เมฮิอาเข้าร่วมทีมเยาวชนของเรอัลซาราโกซา ในปี 2019 เขาย้ายไปร่วมทีมเยาวชนของแมนเชสเตอร์ยูไนเต็ด

ในวันพฤหัสบดีที่ 29 มิถุนายน 2023 เมฮิอาเซ็นสัญญาฉบับใหม่กับแมนเชสเตอร์ยูไนเต็ด

 ระดับทีมชาติ 
เมฮิอามีสิทธิ์ติดทีมชาติโคลอมเบียผ่านทางพ่อแม่ของเขา
# บีมายอายส์
บีมายอายส์ (อักษรโรมัน: Be My Eyes) เป็นแอปมือถือสัญชาติเดนมาร์กที่มีเป้าหมายเพื่อช่วยคนตาบอดและผู้ที่บกพร่องทางการมองเห็นให้สามารถรับรู้วัตถุและผ่านพ้นเหตุการณ์ในชีวิตประจำวันได้ ชุมชนออนไลน์ซึ่งประกอบด้วยอาสาสมัครที่มีการมองเห็นปกติจะได้รับภาพและวิดีโอจากผู้ใช้งานโดยสุ่ม และช่วยเหลือผ่านทางระบบข้อความสด ปัจจุบัน แอปมีให้บริการบนระบบปฏิบัติการแอนดรอยด์ และ ไอโอเอส

 การใช้งาน 
การใช้งานแอปจากปลายทางผู้ใช้ที่มีความบกพร่องในการมองเห็น จะเริ่มต้นที่การถ่ายทอดสดแสดงภาพ วัตถุ หรือเหตุการณ์ต่อหน้าผ่านกล้องมือถือ ผู้ใช้จะถูกมอบหมายจับคู่โดยสุ่มกับอาสาสมัครที่พูดภาษาเดียวและอยู่ในเขตเวลาเดียวกับผู้ใช้ ผ่านทางโทรศัพท์หรือระบบข้อความ อาสาสมัครจะสามารถอธิบายวัตถุตรงหน้าและให้ความช่วยเหลือแก่ผู้ใช้ เช่น นำทางให้ผู้ใช้ขยับกล้อง, อ่านวิธีการใช้งาน หรือแม้แต่เก็บกวาดของที่ทำหกได้ สำหรับระบบการคุยผ่านข้อความ จะมีระบบสังเคราะห์คำซึ่งจะอ่านออกเสียงข้อความนั้นออกมาให้แก่ผู้ใช้ฟังได้ กระบวนการของแอปนี้สนับสนุนให้ผู้มีความบกพร่องทางการมองเห็นสามารถใช้ชีวิตได้ด้วยตนเองมากขึ้น

 การพัฒนา 
แอปเป็นผลงานการพัฒนาและทำการตลาดโดยพลเมืองเดนมาร์ก ฮันส์ เยอร์เกิน วีแบร์ก (Hans Jørgen Wiberg) โดยเริ่มต้นจากที่เขาพบว่าซอฟต์แวร์พูดคุยทางวิดีโอที่มีอยู่ เช่น สกัยป์ หรือ เฟซไทม์ ไม่ได้สร้างขึ้นมาให้ผู้ที่มีความบกพร่องทางการมองเห็นใช้ได้ ในการพัฒนาแอปนี้ เขาได้ร่วมกับสมาคมเพื่อคนตาบอดเดนมาร์ก (Danish Association of the Blind) และองค์การอื่น ๆ

แอปถูกนำเสนอสู่สาธารณะครั้งแรกในงานแสดงผลงานสำหรับบริษัทสตาร์ตอัปหนึ่งในปี 2012 และแอปถูกปล่อยให้ใช้งานครั้งแรกในปี 2015 สำหรับไอโอเอส ส่วนรุ่นสำหรับระบบปฏิบัติการแอนดรอยด์ถูกปล่อยในปี 2017

บริษัทสามารถรวบรวมเงินทุนกว่า $650,000 จากแหล่งต่าง ๆ ทั้งซิลิคอนแวลเลย์, ไมโครซอฟต์ และนักลงทุนใจบุญต่าง ๆ

 เสียงตอบรับ 
แอปได้รับคำชมว่าง่ายสำหรับการใช้งาน แต่ในขณะเดียวกันก็มีข้อกังวลจากที่แอปขาดการป้องกันข้อมูลที่เพียงพอ ซึ่งอาจทำให้เสี่ยงต่อการถูกส่งต่อข้อมูลไปยังบุคคลที่สามได้

 รางวัล 

 รางวัลสตาร์ตอัปนอร์ดิก (Nordic Startup Awards) สาขา "สตาร์อัปเทกเพื่อสังคมที่ดีที่สุด" ("Best Social Entrepreneurial Tech Startup"), เดนมาร์ก
# จักรพรรดิฉีเหอ
จักรพรรดิเหอ แห่งราชวงศ์ฉีใต้  (488–2 พฤษภาคม 502;According to Xiao Baorong's biography in Book of Southern Qi, he died aged 15 (by East Asian reckoning) on the wuchen day of the 4th month of the 2nd year of the Zhongxing era of his reign. This corresponds to 2 May 502 on the Julian calendar. [(中興二年四月)戊辰，薨，年十五。] Nan Qi Shu, vol.08 หรือ 14 เมษายน 501According to Xiao Baorong's biography in Book of Southern Qi, he ascended the throne on the yisi day of the 3rd month of the 1st year of the Zhongxing era of his reign. This corresponds to 14 Apr 501 on the Julian calendar. [中興元年春三月乙巳，即皇帝位...] Nan Qi Shu, vol.08– 20 เมษายน 502According to Xiao Baorong's biography in Book of Southern Qi, he relinquished the throne on the bingchen day of the 3rd month of the 2nd year of the Zhongxing era of his reign. This corresponds to 20 Apr 502 on the Julian calendar. [(中興二年三月)丙辰，禪位梁王。] Nan Qi Shu, vol.08) มีพระนามเดิมว่า เซียว เป่าหรง  เป็นจักรพรรดิองค์สุดท้ายของราชวงศ์ฉีใต้ของจีน เขาได้รับการแต่งตั้งให้ขึ้นครองบัลลังก์โดยแม่ทัพเซียว อิ๋งโจว (Xiao Yingzhou) และเซียว หยาน ในปี 501 หลังจากการปฎิวัติเพื่องชิงบัลลังก์จาก เซียว เป่าเจวียน พี่ชายที่มีความรุนแรงและตามอำเภอใจ ในปี 502 โดยเซียว เป่าเจวียนพ่ายแพ้และถูกปลงพระชนม์ และเซียว อิ๋งโจวเสียชีวิต เซียว หยานจึงยึดบัลลังก์จากจักรพรรดิเหอ และปราบดาภิเษกตนเองเป็นกษัตริย์ สิ้นสุดราชวงศ์ฉีใต้และเริ่มต้นราชวงศ์เหลียง ในไม่ช้าเซียว หยานก็ประหารอดีตจักรพรรดิวัย 14 ปี
# เซียว เป่าเจวียน
เซียว เป่าเจวียน  (483–501) หรือ เซียว หมิงเซียน (483–501) รู้จักกันทั่วไปในชื่อ ต้งห้วนโหว The term "Donghun" (東昏) does not denote a place, but a derogatory description of Xiao Baojuan. Historically, the Chinese word "Hun" (昏), when used to describe rulers, means "incompetent" or "mediocre". In that context, the title "Marquess of Donghun" can be translated as the "Eastern Incompetent Marquess". ซึ่งถูกปลดจากตำแหน่งหลังมรณกรรม ชื่อเรียกอย่างเป็นทางการว่า จื้อจาง  เป็นจักรพรรดิแห่งราชวงศ์ฉีใต้ของจีน ในช่วงยุคราชวงศ์เหนือ-ใต้ พระองค์เป็นผู้ปกครองที่มีความรุนแรงที่จงใจสั่งประหารชีวิตขุนนางขั้นสูง และสิ่งนี้ทำให้เกิดการกบฏครั้งใหญ่หลายครั้ง ซึ่งครั้งสุดท้าย เซียว หยาน ได้โค่นล้มพระองค์ และล้มราชวงศ์ฉีใต้ลง โดยเซียวหยานเป็นผู้สถาปนาราชวงศ์เหลียง เขาเป็นที่รู้จักในนามมาร์ควิสแห่งตงห้วน เนื่องจากเซียว หยาน ปลดออกจากตำแหน่งนั้นหลังจากที่พระองค์ถูกปลงพระชนม์ในการปิดล้อมเมืองหลวงเจี้ยนคัง
# สโมสรฟุตบอลลิเวอร์พูลในฤดูกาล 1962–63
ฤดูกาล 1962–63 เป็นฤดูกาลที่ 71 ของสโมสรฟุตบอลลิเวอร์พูล และเป็นฤดูกาลแรกของพวกเขาในการกลับสู่ฟุตบอลลีกดิวิชัน 1 ตั้งแต่ ฤดูกาล 1953–54 โรเจอร์ ฮันต์ ซึ่งยิงได้ 41 ประตูในฤดูกาลที่แล้ว พิสูจน์ตัวเองในลีกสูงสุดด้วยการยิง 24 ประตู พาลิเวอร์พูลจบอันดับที่ 8 ในลีก รวมถึงเข้าถึงรอบรองชนะเลิศเอฟเอคัพด้วย
# เพชรรัตน์ โชติปาละ
เพชรรัตน์ โชติปาละ (เกิด 20 ธันวาคม 2540) เป็นนักฟุตบอลอาชีพชาวไทย ปัจจุบันเล่นในตำแหน่งแบ็คขวาให้กับนครศรีฯ ยูไนเต็ด ในไทยลีก 2
# วัดหลักแก่น
วัดหลักแก่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำแก่น อำเภอท้ายเหมือง จังหวัดพังงา ปัจจุบันมีพระครูโกวิทบุญสาร (อมรเทพ)	 เป็นเจ้าอาวาส

วัดหลักแก่นตั้งวัดเมื่อ พ.ศ. 2472 ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2521 วัดมีความรุ่งเรืองในสมัยพระครูวิบูลเวชกิจหรือที่ชาวบ้านเรียกขานว่า "พ่อท่านพริ้ง ปุณณโก" เป็นเจ้าอาวาสตั้งแต่ พ.ศ. 2517  พ่อท่านพริ้งได้สร้างวัตถุมงคลดังไว้หลายรุ่น เช่น รูปเหมือนพระบูชา โดยเฉพาะเหรียญเนื้อทองแดงกะไหล่ทองรุ่นแรก สร้างขึ้น ปี พ.ศ.2545 ชานหมาก แผ่นตะกรุดลงอักขระ รุ่นฟ้าคำราม เป็นต้น

อุโบสถที่นี่สร้างขึ้นใหม่และตัดหวายลูกนิมิตไปเมื่อวันที่ 5 กรกฎาคม พ.ศ. 2555 ได้เจ้าหน้าที่จากทัพเรือภาคที่ 3 ฐานทัพเรือพังงามาช่วยวาดภาพจิตรกรรมให้ อุโบสถมีภาพจิตรกรรมฝาผนัง ภาพเขียนไว้บริเวณเหนือหน้าต่างและประตู โดยด้านหลังพระประธานวาดภาพจักรวาลตามคติความเชื่อเรื่องไตรภูมิ ผนังด้านข้าง ส่วนบนเขียนพุทธประวัติ ส่วนล่างฝั่งขวาพระเขียนภาพเรือรบต่าง ๆ ฝั่งซ้ายพระเขียนรูปเรือพระที่นั่ง ภาพเขียนตรงข้าม พระประธาน บนสุดเขียนภาพพระบรมวงศานุวงศ์ ใต้ลงมาเขียนภาพประภาคารกาญจนาภิเษกแหลมพรหมเทพไว้ตรงกลาง ขนาบข้างด้วยเรือรบและเรือพระที่นั่งนารายณ์ทรงครุฑ ส่วนล่างสุดที่อยู่เหนือประตูเขียนภาพจำลองอาคารต่าง ๆ ในวัดหลักแก่น ระหว่างประตูหน้าต่าง เขียนลายเทพนม  บนประตูเขียนภาพทวารบาล ส่วนผนังข้างประตูด้านหลังพระประธานเขียนภาพป่าหิมพานต์
# เหตุโจมตีขบวนรถพลเรือนในซาปอริฌเฌีย
ในช่วงเช้าของวันที่ 30 กันยายน พ.ศ. 2565 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธประเภทเอส-300 ใส่ขบวนรถเพื่อมนุษยธรรมในย่านชานเมืองซาปอริฌเฌีย แคว้นซาปอริฌเฌีย ทางภาคใต้ของประเทศยูเครน ส่งผลให้มีผู้เสียชีวิต 32 คน และบาดเจ็บประมาณ 88 คน เหตุโจมตีครั้งนี้เกิดขึ้นในวันเดียวกันกับที่รัสเซียประกาศผนวกดินแดนของยูเครนที่ถูกรัสเซียยึดครอง ซึ่งรวมถึงบางส่วนของแคว้นซาปอริฌเฌีย

 เหตุการณ์ 
ในวันที่ 30 กันยายน พ.ศ. 2565 กองทัพรัสเซียระดมยิงขีปนาวุธประเภทเอส-300 จำนวน 16 ลูก มาทางเมืองซาปอริฌเฌีย เมื่อเวลาประมาณ 07:10 น. ขีปนาวุธ 3 ลูกในจำนวนนั้นพุ่งตกใส่ตลาดรถยนต์แห่งหนึ่งริมทางหลวงสาย H08 ตอนซาปอริฌเฌีย–ออรีคิว ฝั่งขาออกเมืองซาปอริฌเฌีย ขณะนั้นในพื้นที่ตลาดดังกล่าวมีขบวนรถประมาณ 60 คัน กับพลเรือนประมาณ 100 คน ที่กำลังเตรียมจะออกเดินทางไปยังด่านตรวจของทหารรัสเซียที่เมืองวาซือลิวกา เพื่อรับญาติพี่น้องในพื้นที่ที่รัสเซียยึดครองมาอยู่ในเมืองซาปอริฌเฌียหรือเพื่อส่งมอบความช่วยเหลือด้านมนุษยธรรม

แรงระเบิดจากขีปนาวุธทั้งสามก่อให้เกิดหลุมลึกและกว้าง เศษชิ้นส่วนขีปนาวุธกระจายออก เจาะทะลุกระจกรถและตัวรถที่จอดเรียงแถวอยู่ในขบวน คร่าชีวิตคนและสัตว์ที่อยู่ในบริเวณนั้น อาคารใกล้เคียงในพื้นที่ตลาดก็ได้รับความเสียหายเช่นกัน หลังเกิดเหตุ ในเบื้องต้นทราบว่ามีผู้เสียชีวิต 23 คน และบาดเจ็บ 28 คน ส่วนใหญ่เสียชีวิตหรือบาดเจ็บจากเศษขีปนาวุธ ในไม่ช้าจำนวนผู้เสียชีวิตก็เพิ่มขึ้นเป็น 25 คน ต่อมาปรากฏว่ามีผู้เสียชีวิต 26 คน และผู้บาดเจ็บ 85 คน ในบรรดาผู้เสียชีวิตนั้นมีเด็ก 2 คนรวมอยู่ด้วย เด็กอายุ 5 ขวบคนหนึ่งบาดเจ็บสาหัส ในขณะที่เด็กอายุ 3 ขวบอีกคนหนึ่งรอดชีวิตมาได้ แต่ต้องกลายเป็นเด็กกำพร้า

ในตอนเย็นของวันเดียวกัน ปรากฏว่ามีผู้เสียชีวิต 30 คน และผู้บาดเจ็บ 88 คน จากนั้นในวันถัดมา (1 ตุลาคม) หญิงคนหนึ่งที่มีอาการขั้นวิกฤตเสียชีวิตที่โรงพยาบาลในเมืองซาปอริฌเฌีย ต่อมาผู้บาดเจ็บอีกคนหนึ่งเสียชีวิตในวันที่ 8 ตุลาคม จำนวนผู้เสียชีวิตจึงเพิ่มเป็น 32 คน ประกอบด้วยพลเรือน 31 คน และเจ้าหน้าที่ตำรวจ 1 นายที่เข้าไปช่วยเหลือผู้บาดเจ็บในจุดเกิดเหตุ

 ปฏิกิริยา 
การโจมตีของรัสเซียครั้งนี้ส่งผลให้การเดินทางไปยังดินแดนที่ถูกรัสเซียยึดครองถูกระงับอย่างไม่มีกำหนด สำนักงานอัยการประจำแคว้นซาปอริฌเฌียเริ่มดำเนินคดีอาญาในข้อหาละเมิดกฎหมายสงครามและข้อหาฆ่าคนโดยไตร่ตรองไว้ก่อน และฝ่ายบริหารแคว้นซาปอริฌเฌียประกาศให้วันที่ 1 ตุลาคม พ.ศ. 2565 เป็นวันไว้ทุกข์แก่ผู้เสียชีวิตของแคว้น

วอลอดือมือร์ แซแลนสกึย ประธานาธิบดียูเครน กล่าวทางเทเลแกรมว่า

ฌูแซ็ป บูร์เร็ลย์ รองประธานคณะกรรมาธิการยุโรป ประณามเหตุโจมตีโดยทวีตข้อความว่า "อีกหนึ่งการโจมตีที่ชั่วร้ายของรัสเซียต่อพลเรือน คราวนี้เป็นขบวนรถมนุษยธรรมที่กำลังนำความช่วยเหลือสำคัญไปมอบให้ผู้ที่อาศัยอยู่ในพื้นที่ที่ฝ่ายบริหารแคว้นซาปอริฌเฌียไม่ได้ควบคุม"

 การสืบสวน 
ภายในวันเดียวกันหลังเกิดเหตุ หน่วยความมั่นคงยูเครนได้เริ่มสอบสวนการยิงขีปนาวุธใส่ขบวนรถเพื่อมนุษยธรรม คดีนี้อยู่ระหว่างการสอบสวนภายใต้มาตรา 438 (การละเมิดกฎหมายและประเพณีของสงคราม) แห่งประมวลกฎหมายอาญาของยูเครน

 ระเบียงภาพ
# ตุนอิตั๋น
ตุนอิตั๋น (ค.ศ. 214-226) มีชื่อในภาษาจีนกลางว่า เซียน-ยฺหวี ตาน  เป็นนายทหารของรัฐง่อก๊กในยุคสามก๊กของจีน เคยเข้าร่วมในการทัพยึดสามเมืองทางใต้ของมณฑลเกงจิ๋วที่นำทัพโดยลิบองในปี ค.ศ. 214 ต่อมาได้เข้าร่วมรบในยุทธการที่อิเหลงในปี ค.ศ. 222

 ประวัติ 
ในปี ค.ศ. 214 เล่าปี่เข้าครอบตรงมณฑลเอ๊กจิ๋ว ซุนกวนจึงให้จูกัดกิ๋นเดินทางไปพบเล่าปี่เพื่อทวงคืนมณฑลเกงจิ๋วที่เล่า "ยืม" ไป  แต่เล่าปี่บ่ายเบี่ยงโดยอ้างว่าจะยึดมณฑลเลียงจิ๋วให้ได้ก่อนจึงจะคืนเกงจิ๋วให้ซุนกวน ซุนกวนจึงตั้งขุนนางไปเป็นเจ้าเมืองเตียงสา (長沙 ฉางชา) เลงเหลง (零陵 หลิงหลิง) และฮุยเอี๋ยง (桂陽 กุ้ยหยาง) แต่ถูกกวนอูที่รักษเกงจิ๋วขับไล่กลับมา ซุนกวนโกรธมาก จึงให้ลิบองพร้อมด้วยตุนอิตั๋น สฺวี จง (徐忠) ซุน กุย (孫規) และผู้ใต้บังคับบัญชาคนอื่น ๆ นำกองกำลังเข้าตีสามเมือง(...是歳劉備定蜀。權以備已得益州，令諸葛瑾從求荊州諸郡。備不許，曰：「吾方圖涼州，涼州定，乃盡以荊州與吳耳。」權曰：「此假而不反，而欲以虛辭引歳。」遂置南三郡長吏，關羽盡逐之。權大怒，乃遣呂蒙督鮮於丹、徐忠、孫規等兵二萬取長沙、零陵、桂陽三郡；使魯肅以萬人屯巴丘〈巴丘今曰巴陵。〉...) สามก๊กจี่ เล่มที่ 47.

ในปี ค.ศ. 222 เล่าปี่นำทัพจ๊กก๊กเข้าโจมตีง่อก๊กในยุทธการที่อิเหลง ซุนกวนตั้งให้ลกซุนเป็นแม่ทัพใหญ่ (大都督 ต้าตูตู) นำทัพหลัก 50,000 นายไปต้านข้าศึก นายทหารใต้บังคับบัญชาของลกซุนในยุทธการนี้ ได้แก่ จูเหียน พัวเจี้ยง ซงเขียม ฮันต๋ง ชีเซ่ง ตุนอิตั๋น ซุนหวน และคนอื่น ๆ(...黃武元年，劉備率大眾來向西界，權命遜為大都督、假節，督朱然、潘璋、宋謙、韓當、徐盛、鮮于丹、孫桓等五萬人拒之。...) สามก๊กจี่ เล่มที่ 58.

ในปี ค.ศ. 223 ซุนกวนให้เฮ่อ ฉี (賀齊) พร้อมด้วยบิฮอง ตุนอิตั๋น หลิว เช่า (劉邵) และนายทหารใต้บังคับบัญชาคนอื่น ๆ นำทหารยกไปโจมตีจิ้น จง เจ้าเมืองฉีชุน (蘄春) ที่แปรพักตร์ไปเข้าด้วยรัฐวุยก๊ก ในที่สุดก็เอาชนะและจับเป็นจิ้น จงได้(...六月，權令將軍賀齊、糜芳、劉邵等襲蘄春，邵等生虜宗。...) จฝสามก๊กจี่ เล่มที่ 47.(...初，晋宗为戏口将，以众叛如魏，还为蕲春太守，图袭安乐，取其保质。权以为耻忿，因军初罢，六月盛夏、出其不意，诏齐督麋芳、鲜于丹等袭蕲春，遂生虏宗。...) สามก๊กจี่ เล่มที่ 60.

ในปี ค.ศ. 226 ซุนกวนโจมตีอำเภอฉือหยาง (石陽) ในเมืองกังแฮ (江夏 เจียงเซี่ย) ของวุยก๊กที่มีบุนเพ่งเจ้าเมืองกังแฮรักษาอยู่ ซุน ฮฺว่าน (孫奐) ขุนพลของง่อก๊กส่งตุนอิตั๋นให้นำทหาร 5,000 นายไปสกัดทางหฺวายเต้า (淮道) ตัวซุน ฮฺว่านเองพร้อมด้วยอู๋ ชั่ว (吳碩) จาง เหลียง (张梁) และนายทหารคนอื่น ๆ นำทหารอีก 5,000 นายเป็นกองหน้ายกเข้าโจมตีเกาเฉิง (高城) และจับนายทหารของวุยก๊กได้สามคน(...黄武五年，权攻石阳，奂以地主，使所部将军鲜于丹帅五千人先断淮道。自帅吴硕、张梁五千人为军前锋，降高城，得三将。...) สามก๊กจี่ เล่มที่ 51.

 ในนิยายสามก๊ก 

ในนวนิยายอิงประวัติศาสตร์ในศตวรรษที่ 14 เรื่องสามก๊ก ตุนอิตั๋นมีชื่อในภาษาจีนกลางว่า ฉุน-ยฺหวี ตาน  ปรากฏเป็นตัวละครในเนื้อเรื่องตอนที่ 84 เมื่อซุนกวนตั้งให้ลกซุนเป็นแม่ทัพใหญ่ในการรบต้านเล่าปี่ในยุทธการที่อิเหลง ฮันต๋ง จิวท่าย เล่งทอง และขุนพลคนอื่น ๆ อาสาลกซุนจะยกทหารไปตีค่ายของเล่าปี่ในเวลากลางคืน แต่ลกซุนปฏิเสธทั้งหมดว่าไม่ต้องไป แล้วมอบหมายให้ตุนอิตั๋นยกไปตีค่ายข้าศึกแทน 

ตุนอิตั๋นนำทหารยกไปในเวลาพลบค่ำ เมื่อมาถึงค่ายของทัพจ๊กก๊กก็เป็นเวลายามสาม เปาเตียวขุนพลของจ๊กก๊กนำทหารยกออกมารบกับตุนอิตั๋น ตุนอิตั๋นสู้ไม่ได้จึงชักม้าหนี ทันใดนั้นมีเสียงโห่ร้องดังขึ้น เตียงหยง/เตียวยัง (趙融 เจ้า หรง) นำกองกำลังยกมาสกัดทางหนีของตุนอิตั๋น ตุนอิตั๋นหาทางหนีและสูญเสียกำลังทหารไปมากกว่าครึ่ง ระหว่างทางก็เจอทหารชนเผ่าลำมัน (南蠻 หนานหมาน) นำโดยสะโมโขยกจากหลังเขามาสกัดอีก ตุนอิตั๋นหนีออกตัวรอดมาได้จนอยู่ห่างจากค่ายไป 5 ลี้ สามกองกำลังจากจ๊กก๊กยังคงไล่ตามมาด้านหลัง ชีเซ่งและเตงฮองขุนพลของง่อก๊กยกทหารมาช่วยตุนอิตั๋น ตีทหารฝ่ายจ๊กก๊กจนล่าถอยไปและพาตุนอิตั๋นกลับไปที่ค่ายสามก๊ก (ซันกั๋วเหยี่ยนอี้) ตอนที่ 84.